Som vi har vært inne på i denne artikkelen, blir rengjøringen mye enklere om det er et uttakbakbart smulebrett i bunnen. Pass på å tørke smulebrettet godt før det settes inn igjen etter tømming. Rengjøring er likevel mulig for alle typer brødristere, men krever noen ganger litt mer jobb. Det kan være vanskelig å komme til, og det beste redskapet å bruke er en tynn rensebørste, eller til og med en tannbørste. Fukt børsten med litt vann, og gå gjennom hele innsiden av brødristen. Det er veldig viktig at du kun bruker vann her. IKKE bruk noen form for oppvaskmiddel, da dette kan skade mange brødristere. Det burde være unødvendig å nevne, men vi gjør det likevel: Pass alltid på at brødristeren er plugget ut og kald før du rengjør den!